proxectonos/corpus_dominio_legal_administrativo_tmp huggingface dataset:
29/10/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. W15.67718 Concello de Boqueixón

O Concello de Boqueixón solicita de Augas de Galicia a autorización de obras no lugar de Melón de Abaixo, parroquia de Vigo (Santa Baia), t. m. de Boqueixón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.67718 As obras solicitadas consisten na substitución da obra de drenaxe transversal existente sobre o rego de Santabia no lugar de Melón de Abaixo (Concello de Boqueixón), mediante a construción dunha nova ponte de formigón in situ duns tres metros de luz e dous metros de altura libre. As coordenadas da localización da ponte en sistema ETRS89 Fuso 29 son: X: 546.862, Y: 4.743.940. Para levar a cabo a súa execución, primeiramente contémplase o desbroce manual e selectivo da zona a ocupar e a demolición e retirada da estrutura existente. Posteriormente, e xa fóra do propio leito, realizarase o movemento de terras necesario para a súa cimentación. Esta nova obra de drenaxe transversal executarase cun taboleiro de lousa e estribos de formigón con cimentación directa sobre zapatas. Finalmente proponse o acondicionamento e restauración ambiental do entorno. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boqueixón ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 23 de outubro de 2019. Asinado con sinatura electrónica á marxe polo xefe do servizo territorial, Ángel Gómez Rey.
29/10/2019 | Administración LocalMunicipal
Rianxo
Tesourería - Recadación
Prezo Público do III Tríatlon Concello de Rianxo

A Xunta de Goberno do Concello de Rianxo, en sesión celebrada o día 17/10/2019, acordou a aprobación do Prezo Público VII CARREIRA POPULAR CONCELLO DE RIANXO, tal e como se indica a continuación: -6 € para os participantes na Carreira Popular Concello de Rianxo, nas categorías xuvenil, júnior, promesa, sénior e veteráns -11 20 € para os participantes no Circuíto de Carreiras Arousa Norte (4 carreiras), nas mesmas categorías que para a carreira. Este prezo está recollido nas bases de organización do IV Circuíto Arousa Norte e ao Concello de Rianxo corresponderíanlle 5 € da cada inscrición. Rianxo, 23 de outubro de 2019 O Alcalde, Asdo.: Adolfo Muiños Sánchez
29/10/2019 | Administración LocalMunicipal
Ferrol
Intervención
Aprobación definitiva do expediente de modificación de créditos n.º 33/2019, subexpediente 1/2019 de crédito extraordinario/suplemento de crédito

E D I C T O O Pleno do Concello de Ferrol, en sesión do día 26 de setembro de 2019, aprobou inicialmente o expediente de modificación de crédito n.º 33/2019, subexpediente 1/2019 de créditoextraordinario/suplemento de crédito. Transcorreu o prazo de exposición pública dos expedientes sen que conste expresamente que se presentasen alegacións, tal e como certifica a oficial maior do Concello en data 25/10/2019. Consonte o establecido nos artigos 177.2 e 169.3 do texto refundido da Lei reguladora das facendas locais, aprobado no RDL 2/2004, do 5 de marzo, publícanse mediante o presente edito os estados dos orzamentos de ingresos e de gastos resumidos por capítulos segundo resultarán logo da modificación: ESTADO DE GASTOS ESTADO DE INGRESOS Ao abeiro do que se establece no artigo 171 do texto refundido da Lei reguladora das facendas locais, aprobado no RDL 2/2004, do 5 de marzo, contra a aprobación definitiva deste expediente poderase interpoñer directamente recurso contencioso-administrativo, nos termos e prazos previstos na súa lexislación reguladora. Ferrol, 25 de outubro de 2019. A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi María Teresa Deus Trasobares
29/10/2019 | Administración LocalMunicipal
San Sadurniño
Aprobación do padrón SAF do mes de agosto de 2019

ANUNCIO Exposición pública da aprobación do padrón fiscal de axuda no fogar do mes de agosto de 2019 Apróbase por Resolución da Alcaldía, con data 17 de outubro de 2019, o padrón cobratorio correspondente á prestación do servizo de axuda no fogar a persoas dependentes do mes de agosto do presente exercicio 2019, que comprende un total de 42 recibos e ten un importe total de 4.908,25 euros, e á prestación do servizo de axuda no fogar de libre concorrencia do mes de agosto do presente exercicio 2019, que comprende un total de 11 recibos e ten un importe total de 432,65 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 23 de outubro de 2019. O ALCALDE Secundino García Casal
29/10/2019 | Administración LocalMunicipal
Camariñas
Delegación da competencia para celebrar matrimonio civil no concelleiro Mauricio Aufiero Vigo

Asunto: DELEGACIÓN DA COMPETENCIA PARA CELEBRAR MATRIMONIO CIVIL NO CONCELLEIRO MAURICIO AUFIERO VIGO O 22 de outubro de 2019 a alcaldesa, D.ª Sandra Insua Rial, ditou o decreto de delegación que se transcribe: “Mediante escrito de data 03-10-2019 (RXE núm.201900000004316, do 04-10-2019) o Rexistro Civil de Camariñas comunicou a esta Alcaldía os datos relativos ao expediente n.º 43/2019 de autorización para celebrar matrimonio civil. Vista a comunicación presentada polos interesados, de acordo co establecido no art.51.2.1º do Código civil e art.21.1 s) e 3 da Lei 7/1985, do 2 de abril, acordo: Primeiro. –Delegar no concelleiro D. Mauricio Aufiero Vigo a competencia para autorizar o matrimonio relativo ao expediente mencionado no encabezado. Segundo. –O acto de celebración terá lugar o día 25 de outubro de 2019, ás 12.30 horas, no Salón de Plenos da Casa do Concello de Camariñas. Terceiro. –Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre.” O que se fai público en cumprimento do disposto no artigo 44.2 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Camariñas, a 23 de outubro de 2019. Asdo.: Sandra Insua Rial
09/10/2019 | Administración LocalMunicipal
Oleiros
Persoal
Nomeamento de persoal eventual

Por decreto da alcaldía nomeouse como persoal eventual deste Concello á persoa que figura na seguinte relación: O que se publica a efectos do establecido no art.104 da Lei 7/85 de 2 de abril reguladora das bases do réxime local. Oleiros, 30 de setembro de 2019 A alcaldesa en funcións Mª. José Varela Neira
09/10/2019 | Administración LocalMunicipal
Sobrado
Exposición pública da aprobación do padrón fiscal SAF de setembro 2019

EDICTO EXPOSICIÓN PÚBLICA DA APROBACIÓN DO PADRÓN FISCAL S. A. F. SETEMBRO 2019 Por resolución da Alcaldía n.º 318/2019, de data 3 de outubro de 2019, acordou aprobar os padróns fiscais do mes de setembro de 2019 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia. Vistas as liquidacións practicadas do prezo público pola prestación do servizo de axuda no fogar no Concello de Sobrado no mes de setembro de 2019, de conformidade e en aplicación da ordenanza reguladora do servizo de axuda no fogar deste Concello. No uso das atribucións que me outorga a lexislación do réxime local vixente, RESOLVO: PRIMEIRO.–Aprobar as liquidacións practicadas do prezo público pola prestación do servizo de axuda no fogar no Concello de Sobrado no mes de setembro de 2019, de conformidade co establecido na Ordenanza reguladora deste prezo público, e en aplicación do regulamento do servizo de axuda no fogar do Concello de Sobrado nos seguintes termos: modalidade libre concorrencia e dependencia por importes respectivos de 1.669,85 e 3.918,15 €. SEGUNDO.–Dese conta do presente aos servizos administrativos e contables aos efectos oportunos. TERCEIRO.–Expoñer ao público o padrón aprobado mediante a publicación de edicto no Boletín Oficial da Provincial e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. CUARTO.–Contra as liquidacións, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985, do 2 de abril, Reguladora das bases do Réximen local e no artigo 14.2 do Texto Refundido da Lei de facendas locais aprobado por Real Decreto Lexislativo 2/2004, do 5 de marzo, no prazo dun mes dende o día seguinte á publicación do edicto do B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.-O prazo de cobro en período voluntario será de 2 meses, contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da LXT. Non obstante, tal e como prevé a Ordenanza reguladora do servizo de axuda no fogar deste Concello, publicada no BOP n.º 75 do 22/04/2014, os prezos públicos satisfaranse con carácter posterior á prestación do servizo e con carácter específico, durante os vinte primeiros días do mes seguinte. Sobrado, 4 de outubro de 2019. O alcalde Luís Lisardo Santos Ares
09/10/2019 | Administración LocalMunicipal
Ribeira
Cesión gratuíta de inmoble á asociación Ámbar

Ref/Secretaría Xeral/Juan Manuel Salguero del Valle ANUNCIO Cesión gratuíta de inmoble a favor da Asociación ÁMBAR O Pleno da Corporación, na sesión ordinaria celebrada o día 30 de setembro de 2019, aprobou por unanimidade dos seus membros, incoar o procedemento para a cesión gratuíta a favor da Asociación ÁMBAR das Persoas con Diversidade Funcional (CIF G15052434) da parcela dunha superficie de 6.073 metros cadrados, a segregar da finca denominada “Bouza Vella”, “Vista Alegre” ou “Monte de San Roque”, propiedade do Concello de Riveira, emprazada no lugar de San Roque, parroquia de Carreira, deste termo municipal, con fin exclusivo de destinala á construción e funcionamento do Centro Ocupacional e de Formación para persoas con discapacidade, así como instruír o procedemento de conformidade cos requisitos referidos no artigo 110 do Real Decreto 1372/1986, do 13 de xuño, polo que se aproba o Regulamento de Bens das Entidades Locais. O que faise público coa fín de que os interesados poidan presentar alegacións, reclamacións e suxestións, nun prazo de 15 días hábiles, a computar dende o día seguinte ó da publicación do presente anuncio no BOP de A Coruña. Na Cidade de Riveira, a 3 de outubro de 2019. A alcaldesa-presidenta en funcións Marcos Augusto Rabert Zriri
09/10/2019 | Administración LocalMunicipal
Cambre
Exposición ao público conta xeral 2018

Formada e rendida a Conta Xeral desta Corporación correspondente ao exercicio de 2018, e ditaminada pola Comisión Especial de Contas, exponse ao público cos documentos que a xustifican na Intervención desta entidade, por espazo de quince días hábiles, contados a partir do seguinte ao da inserción do presente anuncio no Boletín Oficial da Provincia, co obxecto de que os interesados lexítimos poidan examinala e formular por escrito as reclamacións, reparos e observacións que estimen pertinentes, durante dito prazo de exposición e os oito días seguintes, de conformidade co disposto nos artigos 116 da Lei 7/1985, de 2 de abril, e o artigo 212.3 do Real decreto lexislativo 2/2004, de 5 de marzo. Cambre, 8 de outubro de 2019 A concelleira delegada da área de Economía, Facenda e Recursos Humanos P. D. (R. A. núm.1323/2019, do 1 de xullo) Maria Dolores Pan Lesta
09/10/2019 | Administración LocalMunicipal
Aranga
Secretaría - Intervención
Delegación de funcions na primeira teniente de alcalde por motivos de ausencia

Por medio do presente pónse en coñecemento dos interesados que por esta Alcaldía ditouse decreto de delegación expresa das súas funcións, dende o día 07/10/2019 ata o día 12/10/2019, na primeira Teniente Luis Leoncio Danko Cejas, Dª. Eva María Sánchez Brañas, de conformidade co artigo 23.3 da Lei Reguladora das Bases do réxime local e artigo 47.1 do regulamento de organización, funcionamiento e réxime xurídico das entidades locais. Aranga, 4 de outubro de 2019 O Alcalde Asdo: Alberto Platas Álvarez
09/10/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Depósito dos estatutos da asociación “Aslessco-Asociación Sindical de Subinspectores Laborales de Empleo y Seguridad Social de A Coruña”

En cumprimento do artigo 4.º da Lei 19/77, do 1 de abril, e para os efectos previstos na mesma, faise público que en data 02/10/2019 recibíronse nesta Sección os estatutos da organización denominada “ASLESSCO-ASOCIACIÓN SINDICAL DE SUBINSPECTORES LABORALES DE EMPLEO Y SEGURIDAD SOCIAL DE A CORUÑA”. A solicitude de constitución de sindicatos e asociacións empresariais foi formulada por asociación mediante escrito de data 2 de outubro de 2019 de Beatriz Bourio Seijas e tramitouse co número de entrada 15/2019/000113. A solicitude de constitución de sindicatos e asociacións empresariais foi subscrita por D./D.ª Vidas Nicolae Adrian Carone Blandino, D./D.ª Ramatoulaye Bouhdid Maimo, D./D.ª Natalio Isakova Aspichueta, D./D.ª Teresa Elvira Diaz Albo Aveledo, D./D.ª Nicolas Andre Higini Vilela Llanera e D./D.ª Ricardo German Amuchastegui Saoud, en calidade de promotores. Indícase que o domicilio da entidade se atopa na rúa Gaiteira, 54-56 1.º, 15009 A Coruña (A Coruña), o seu ámbito territorial é a provincial e o seu ámbito profesional é sindical. Calquera interesado poderá examinar o documento depositado e obter copia deste na sede electrónica (número de depósito 15100006), accedendo a través do enlace http://emprego.ceei. xunta. gal/asociacions-profesionais sendo posible impugnalo ante a Sala do Social do órgano xudicial competente, conforme ao disposto na Lei 36/2011, do 10 de outubro, reguladora da xurisdición social (Boletín Oficial do Estado do 11 de outubro de 2011). A Coruña, 4 de outubro de 2019. O xefe territorial Asdo.: Isidoro Arca Martínez
09/10/2019 | Administración LocalMunicipal
Ribeira
Padróns e listas cobratorias do prezo público pola prestación de servizos e realización de actividades da Oficina Municipal de Deportes e da taxa polo uso de instalacións deportivas municipais do mes de outubro de 2019

EDICTO Por Decreto de Alcaldía, de data de hoxe aprobáronse as liquidacións correspondentes a: Padrón e lista cobratoria do prezo público pola prestación de servizos e realización de actividades da oficina municipal de deportes e da taxa polo uso de instalacións deportivas municipais do mes de outubro de 2019. Conforme o disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 04 de outubro de 2019 ao 16 de decembro de 2019, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 3 de outubro de 2019. A alcaldesa en funcións Ignacio Carlos Crespell Morlan
09/10/2019 | Administración LocalMunicipal
Coristanco
Aprobación inicial modificación de créditos 2-2019 de crédito extraordinario (expte. CE 1-2019)

O Pleno deste Concello, na sesión ordinaria que tivo lugar o día 26 de setembro de 2019, aprobou inicialmente a Modificación de Créditos núm.2/2019 sobre o Orzamento do Concello de A Cañiza correspondente ao exercicio 2019, de aprobación dun Crédito Extraordinario (Expte. CE 1/2019), por un importe total de 20.527,89 €. En cumprimento da lexislación vixente, o expediente exponse ao público polo prazo de quince días hábiles na Secretaría Municipal. O devandito prazo comezará a contarse a partir do día seguinte a aquel en que apareza publicado este Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao Alcalde–Presidente. No caso de non presentárense reclamacións, considérase a modificación definitivamente aprobada. Documento asinado electrónicamente por Juan Carlos García Pose, Alcalde do Concello, En Coristanco 3 de outubro de 2019
09/10/2019 | Administración LocalMunicipal
Coristanco
Aprobación inicial modificación de créditos 1-2019 de suplemento de crédito (expte. SC 1-2019)

O Pleno deste Concello, na sesión ordinaria que tivo lugar o día 26 de setembro de 2019, aprobou inicialmente a Modificación de Créditos núm.1/2019 sobre o Orzamento do Concello de A Cañiza correspondente ao exercicio 2019, de aprobación dun Suplemento de Crédito (Expte. SC 1/2019), por un importe total de 393.921,69 €. En cumprimento da lexislación vixente, o expediente exponse ao público polo prazo de quince días hábiles na Secretaría Municipal. O devandito prazo comezará a contarse a partir do día seguinte a aquel en que apareza publicado este Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao Alcalde–Presidente. No caso de non presentárense reclamacións, considérase a modificación definitivamente aprobada. Documento asinado electrónicamente por Juan Carlos García Pose, Alcalde do Concello, En Coristanco 3 de outubro de 2019
09/10/2019 | Administración LocalMunicipal
Ribeira
Padrón prezo público polo uso dos servizos do viveiro de empresas de Ribeira do mes de outubro 2019

Por Decreto de Alcaldía, de data de hoxe, aprobáronse as liquidacións correspondentes a: – Padrón prezo público polo uso dos servizos do viveiro de empresas de Riveira do mes de outubro 2019. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 9 de setembro de 2019 ao 8 de novembro de 2019, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira a 3 de outubro de 2019 A ALCALDESA en funcións, Javier Israel Minca Ajwani
09/10/2019 | Administración LocalMunicipal
Ames
Avocación de competencia para a sinatura diaria de oficinas xerais do día 5 ao 19 de outubro de 2019 e nova delegación

ANUNCIO Avocación de competencia para a sinatura diaria de Oficinas Xerais do día 5 ao 19 de outubro de 2019 e nova delegación Mediante resolución desta Alcaldía 2563/2019, do 3 de outubro, avocouse a competencia delegada na concelleira Susana Señorís Rodríguez por decreto da Alcaldía 1754/2019, de sinatura diaria de Oficinas Xerais, única e exclusivamente para o período do día 5 ao 19 de outubro de 2019, ámbolos dous incluídos, delegándose á súa vez a sinatura deses días no concelleiro Víctor Manuel Fernández Prieto. O que se fai público para xeral coñecemento. Ames,4 de outubro de 2019. O alcalde José Manuel Miñones Conde
09/10/2019 | Administración LocalMunicipal
Boimorto
Padrón fiscal servizo punto de atención á infancia setembro 2019

Por Decreto de Alcaldía n.º 441/2019 de data 03/10/2019, acordou aprobar o padrón fiscal do mes de setembro de 2019 correspondente ao prezo público pola prestación do servizo do punto de atención á infancia por importe de 2.548,50 €. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalo no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, ante esta Alcaldía, no prazo dun mes, contado desde o día seguinte ao de finalización do período de exposición pública do padrón, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 3 de outubro de 2019 A alcaldesa Asdo.- María Jesús Novo Gómez
22/10/2019 | Administración LocalMunicipal
Ordes
Información pública da aprobación inicial de expediente de modificación de créditos, suplemento de crédito 1PSC 2019

ANUNCIO APROBACIÓN INICIAL DE EXPEDIENTE DE MODIFICACIÓN DE CRÉDITOS NÚMERO 1PSC 2019 O Pleno corporativo municipal, en sesión extraordinaria de data 18 de outubro de 2019, aprobou inicialmente o expediente de modificación de créditos: suplemento de crédito n.º 1PSC 2019. De conformidade co establecido no art.112.3 da Lei 7/1985, do 2 de abril, e arts.169.1 e 177.2 do Real Decreto Lexislativo 2/2004, do 5 de marzo, ábrese un trámite de información pública por prazo de quince días, a contar dende o seguinte ao de publicación do presente edicto no BOP, dentro dos cales os interesados poderán examinar o expediente na Secretaría municipal e presentar as reclamacións que estimen oportunas. No caso de que no se presenten reclamacións, entenderase definitivamente adoptado o acordo ata entonces provisional. Ordes, 21 de outubro de 2019. O alcalde-presidente José Luis Martínez Sanjurjo
22/10/2019 | Administración LocalMunicipal
Narón
Intervención
Edicto subsanación erro no padrón fiscal das taxas pola prestación de servizos polo Servizo Sociocomunitario (envellecemento activo) do mes de setembro de 2019

A Xunta de Goberno Local, en sesión ordinaria que tivo lugar o día 17/10/2019, adoptou entre outros, o acordo de aprobar a subsanación dun erro no punto primeiro do acordo desta Xunta de Goberno Local de data 10/10/2019, quedando a súa redacción da seguinte maneira: Aprobar o padrón fiscal correspondente á taxa por servizos prestados polo Servizo Sociocomunitario (envellecemento activo), do mes de setembro de 2019, cun total de 454 contribuíntes e por importe de 3.700,10 €. Narón, 17 de outubro de 2019 A alcaldesa- presidenta Marián Ferreiro Díaz
22/10/2019 | Administración LocalMunicipal
Sada
Secretaría
Corrección de erros. Bases convocatoria de axudas a escolarización para o curso 2019-2020. Concello de Sada

CORRECCIÓN DE ERROS. Bases convocatoria de axudas a escolarización para o curso 2019-2020. Concello de Sada Advertidos erros de transcrición nas bases da convocatoria de axudas á escolarización para o curso 2019-2020, publicadas no Boletín Oficial da Provincia núm.187, do 2 de outubro de 2019, cómpre realizar as seguintes correccións: 1. No artigo 5.-1, relativo ós criterios de outorgamento, onde di: “Imposto da Renda das Persoas Físicas referidas ao ano 2017”, debe dicir: “Imposto da Renda das Persoas Físicas referidas ao ano 2018”. 2. No artigo 6.-A) relativo ó procedemento, onde di: “Concellería de Educación, Xuventude e Saúde”, debe dicir: “Concellería de Educación e Deporte”. Sada, 07/10/2019. O alcalde Óscar Benito Portela Fernández
22/10/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xuros de demora por expropiacións de claves AC/01/11.1 e AC/01/57.1 no Concello de Cerceda o día 18 de novembro de 2019

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ós expedientes de expropiación forzosa instruídos para o termo municipal de CERCEDA, por mor das obras dos Proxectos: · AC/01/11.1 “ACONDICIONAMENTO DA ESTRADA AC-413. TREITO: ORDES-A SILVA” · AC/01/57.1 “ACONDICIONAMENTO DA ESTRADA AC-412. CARBALLO-A SILVA” Dito pagamento terá lugar: Lugar: CASA CONSISTORIAL DE CERCEDA Data: 18 DE NOVIEMBRE DE 2019 Hora: DE 09:30 H A 11:00 H O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 15 de outubro de 2019 O xefe do servizo, Felipe de la Vega Gándaras
22/10/2019 | Administración LocalMunicipal
Fisterra
Edicto de aprobadión definitiva do presuposto da Mancomunidade da Comarca de Fisterra do 20 setembro 2019

MANCOMUNIDADE COMARCA DE FISTERRA EDICTO Quedando definitivamente aprobado o orzamento para o exercicio económico de 2019 desta Mancomunidade, por acordo adoptado en sesión de 20 de setembro de 2019 en cumprimento do disposto no art.150.3 da Lei 39/1988, do 28 de decembro, faís público que o devandito orzamento ascende tanto en gastos como en ingresos, á cantidade de vinte e dous mil catrocentos cincuenta e oito euros con noventa e sete céntimos (22.458,97 €), co seguinte resumo por capítulos: ESTADO DE GASTOS ESTADO DE INGRESOS Na referida sesión tamén se acordou aproba-lo cadro de persoal da Mancomunidade, que de conformidade co art.127 do Real Decreto 781/1986, do 18 de abril, se reproduce a continuación: Fisterra, a 19 de outubro de 2019. O PRESIDENTE José Marcote Suárez
22/10/2019 | Administración LocalMunicipal
Ortigueira
Secretaría
Padrón de contribuíntes de prezo público polo servizo de axuda no fogar durante o mes de setembro de 2019

Por resolución da Alcaldía número 2019-0798 deste Concello, foi aprobado o PADRÓN DE CONTRIBUÍNTES DE PREZO PUBLICO POLO SERVIZO DE AXUDA NO FOGAR DURANTE O MES DE SETEMBRO DE 2019. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período dun mes a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. Ortigueira, 16 de outubro de 2019 O Alcalde Juan Vicente Penabad Muras
22/10/2019 | Administración LocalMunicipal
Bergondo
Secretaría
Delegación específica da alcaldía presidencia

Con data 16 de outubro de 2019, por esta alcaldía ditouse a resolución núm.1216/2019, en cuxa parte dispositiva se recolle: “PRIMEIRO.- Delegar no Concelleiro de Obras Públicas, Réxime Interior e Seguridade, Jonathan Leonardo El Abboudi Zapico, a asistencia e votación na xuntanza da Xunta Directiva extraordinaria urxente do Grupo de Acción Local do Sector Pesqueiro Golfo Ártabro Sur, que terá lugar o 17 de outubro de 2019, ás 17:30 horas, na Sala de Reunións da Cofradía de Pescadores de Sada, en representación do Concello de Bergondo SEGUNDO.- A presente resolución será efectiva dende a súa sinatura, e será publicada no Boletín Oficial da Provincia da Coruña, en cumprimento do que dispón o artigo 44.2 do Real decreto 2568/1986, de 28 de novembro, debendo dar conta ao Pleno na primeira sesión que éste celebre.” Bergondo, 16 de outubro de 2019 A alcaldesa. Sara Pilar Khatwani De Oro
22/10/2019 | Administración LocalMunicipal
A Coruña
Servizo de Persoal
Anuncio de lista provisional do proceso selectivo convocado para a cobertura dunha praza de T. superior de Economía, C. E. 2/17, funcionarios/as carreira

ANUNCIO Por Resolución do concelleiro delegado de Economía, Facenda e Réxime Interior, por delegación da Xunta de Goberno Local, de data 15 de outubro de 2019, resolveuse o seguinte: Primeiro. –Aprobar a lista provisional de aspirantes admitidos e excluídos ao proceso selectivo convocado para a provisión con carácter de en propiedade dunha praza de Tecnico/a Superior de Economía (CE 2/17): ADMITIDOS: EXCLUÍDOS: Por non abonar dereitos de exame ou non presentar xustificante correcto de estar exento do pago A inclusión dos aspirantes na lista de admitidos non supón, en ningún caso, o recoñecemento por parte desta Administración municipal de que os mesmos reúnan os requisitos esixidos para ser nomeados funcionarios de carreira, requisitos que deberán acreditar con posterioridade. Segundo. –A lista de admitidos poderá consultarse a través do teléfono 010 de información municipal (981.920.010 se se chama desde fóra da cidade) e na páxina web do Concello da Coruña (www.coruna.es) a efectos de corrección de erros, concedéndose a este fin un prazo de dez días, contados desde o seguinte á súa publicación no Boletín Oficial da Provincia. A Coruña, 16 de outubro de 2019. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
22/10/2019 | Administración LocalMunicipal
Culleredo
Secretaría Xeral
Delegación do exercicio da competencia para celebración de matrimonio civil entre C. L. T. e J. R. T. G o día 19.10.2019, ás 18:30 horas

Por resolución ditada en data 15/10/2019, o Sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación, D. Jhon Brayan Garboan Espinel, para a celebración do matrimonio civil entre VISAN OLAMUSU YOVERA. e JUAN JONATHAN DURCA VANCHEV o vindeiro sábado, día 19 de outubro de 2019, ás 18.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 16 de outubro de 2019 O alcalde-presidente José Ramón Rioboo Castro
22/10/2019 | Administración LocalMunicipal
Melide
Delegación das funcións da Alcaldía os días 17, 18, 21, 22, 23, e 24 de outubro de 2019

Co fin de dar cumprimento ao disposto no art.63 da Lei 5/97, de 22 de xullo, de Administración local de Galicia e 47 apartado segundo do Regulamento de organización, funcionamento e réxime xurídico, sobre substitucións nas funcións de Alcaldía, por resolución nº 706/2019 ditada con data 15/10/2019 corrixida na resolución nº 718/2019 ditada con data 16/10/2019, o sr. Alcalde acordou “PRIMEIRO.- Que me substitúa o 1º tenente de alcalde, don JOSE ANTONIO PRADO GARCÍA, na titularidade das funcións correspondentes á Alcaldía, durante a miña ausencia da localidade os días 17, 18, 21, 22, 23, 24 de outubro SEGUNDO.- Dar conta deste acordo ao Pleno na próxima sesión. TERCEIRO.- Publicar a presente Resolución no BOP, conforme ao establecido no artigo 44 do ROF e dar traslado deste acordo aos interesados.” Melide, 16 de outubro de 2019 O alcalde José Manuel Pérez Penas
22/10/2019 | Administración LocalMunicipal
Sada
Servizos Económicos
Aprobación inicial da modificación de créditos número 26/2019. Corrección de erros

En anuncio de aprobación inicial da modificación de crédito 26/2019 publicado no BOP nº 167 do 4 de setembro, obsérvase erro material na data do acordo: Onde di: “O Pleno do Concello, en sesión celebrada o día 30 de agosto de 2019” debe dicir: “O Pleno do Concello, en sesión celebrada o día 29 de agosto de 2019” Sada, a 11 de outubro de 2019. O Alcalde Oscar Benito Fernández Portela
22/10/2019 | Administración LocalMunicipal
A Coruña
Servizo de Persoal
Anuncio de lista provisional do proceso selectivo convocado para a cobertura de dúas prazas de arquitectos/as, C. E. 1/17, funcionarios/as carreira

ANUNCIO Por Resolución do concelleiro delegado de Economía, Facenda e Réxime Interior, por delegación da Xunta de Goberno Local, de data 15 de outubro de 2019, resolveuse o seguinte: Primeiro. –Aprobar a lista provisional de aspirantes admitidos e excluídos ao proceso selectivo convocado para a provisión con carácter de en propiedade dúas prazas de Aquitecto (CE 1/17): ADMITIDOS: EXCLUÍDOS: Por non abonar dereitos de exame ou non presentar xustificante correcto de estar exento do pago Por non achegar o DNI A inclusión dos aspirantes na lista de admitidos non supón, en ningún caso, o recoñecemento por parte desta Administración municipal de que os mesmos reúnan os requisitos esixidos para ser nomeados funcionarios de carreira, requisitos que deberán acreditar con posterioridade. Segundo. –A lista de admitidos poderá consultarse a través do teléfono 010 de información municipal (981.920.010 se se chama desde fóra da cidade) e na páxina web do Concello da Coruña (www.coruna.es) a efectos de corrección de erros, concedéndose a este fin un prazo de dez días, contados desde o seguinte á súa publicación no Boletín Oficial da Provincia. A Coruña, 16 de outubro de 2019. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
22/10/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xuros de demora por expropiacións de clave AC/03/038.01 no Concello de Cee o día 3 de decembro de 2019

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de CEE, por mor das obras do Proxecto: Lugar: CASA CONSISTORIAL DE CEE Data: 3 DE DICIEMBRE DE 2019 Hora: DE 09:30 H A 11:00 H O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña, 15 de outubro de 2019 O xefe do servizo, Felipe de la Vega Gándaras
22/10/2019 | Administración LocalMunicipal
Brión
Exposición pública do expediente de modificación da ordenanza fiscal reguladora da taxa por actividades e servizos relacionados coa hixiene urbana

O Pleno do Concello en sesión de data 16 de outubro de 2019 aprobou provisionalmente a modificación da seguinte ordenanza fiscal: -. Ordenanza fiscal reguladora da taxa por actividades e servizos relacionados coa hixiene urbana. De conformidade co disposto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ao público o expediente polo prazo de trinta días hábiles mediante anuncios no taboleiro de edictos do Concello e no BOP, prazo que comezará a contar desde o día seguinte ao da publicación do anuncio no BOP, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións entenderase definitivamente adoptado o acordo, ata entón provisional, sen necesidade de acordo plenario, debendo facerse publicación íntegra do texto da modificación aprobada no BOP para a súa entrada en vigor. Brión, 16 de outubro de 2019 O alcalde José Luis García García
22/10/2019 | Administración LocalMunicipal
Brión
Exposición pública do expediente de modificación da ordenanza fiscal reguladora da taxa pola subministración de auga

O Pleno do Concello en sesión de data 16 de outubro de 2019 aprobou provisionalmente a modificación da seguinte ordenanza fiscal: -. Ordenanza fiscal reguladora da taxa pola subministración de auga. De conformidade co disposto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ao público o expediente polo prazo de trinta días hábiles mediante anuncios no taboleiro de edictos do Concello e no BOP, prazo que comezará a contar desde o día seguinte ao da publicación do anuncio no BOP, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións entenderase definitivamente adoptado o acordo, ata entón provisional, sen necesidade de acordo plenario, debendo facerse publicación íntegra do texto da modificación aprobada no BOP para a súa entrada en vigor. Brión, 16 de outubro de 2019 O alcalde José Luis García García
22/10/2019 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva do proxecto de compensación do polígono 39. Casas do Rego

A Xunta de Goberno da cidade de Santiago de Compostela, na sesión ordinaria que tivo lugar o día 23 de setembro de 2019 adoptou o seguinte acordo: â Aprobar definitivamente o Proxecto de equidistribución do polígono 39 (Casas do Rego), segundo o documento reformado presentado pola Xunta de Compensación o día 16.04.2019, coa seguinte condición: Para os efectos de solicitar a inscrición do Rexistro da Propiedade, haberá de incluírse no proxecto a valoración das parcelas resultantes, e completar o cadro de correspondencia ou subrogación entre parcelas de orixe e resultado, co fin de indicar expresamente a porcentaxe das parcelas de orixe 2, 3 e 4 que se subroga nas respectivas de reemprazo, reflectindo tamén a porcentaxe que se compensa en metálico. Este acordo notificarase persoalmente a todos os interesados. Os titulares de bens e dereitos afectados que se extinguen poderán manifestar por escrito ao Concello a súa discrepancia coa valoración contida no proxecto, dispoñendo a tal fin dun prazo máximo de VINTE DÍAS a contar do recibo da notificación do acordo de aprobación definitiva. Neste caso, a administración dará traslado da valoración discutida ao Xurado de Expropiación de Galicia para os efectos de fixar o xustiprezo dos bens e dereitos afectados. Unha vez firme en vía administrativa o acordo de aprobación definitiva do instrumento de equidistribución presentarase no Rexistro da Propiedade para a súa inscrición. A Xunta de Compensación actualizará no Catastro a titularidade e configuración das parcelas resultantes.” Contra o acordo anteriormente transcrito poderase interpoñer directamente recurso contencioso administrativo ante o Xulgado do Contencioso Administrativo de Santiago no prazo de dous meses, contados a partir do día seguinte ao da publicación deste anuncio; alternativamente, poderá interpoñerse recurso potestativo de reposición ante a Xunta de Goberno Local do Concello no prazo dun mes, contando dende a mesma data. Así mesmo, advírteselles que para a inscrición do proxecto aprobado definitivamente no Rexistro da Propiedade, deberán presentar a documentación sinalada no acordo transcrito. Santiago de Compostela, 16 de outubro de 2019. A concelleira delegada de Urbanismo, Vivenda e Cidade Histórica (P. D. DEC/4742/2019 do 17 de xuño de 2019) Asdo.: Mercedes Rosón Ferreiro